সেটাই এখন দেখার বিষয় ——- এম এ কবীর (সাংবাদিক)\n২৮ মে ২০২২, ১১:১৩ পূর্বাহ্ন\nফিচার, মতামত, মুক্তমত\nমা হতে চাওয়া এক নারীর আবেদনে সাড়া দিয়েছেন ভারতের উচ্চ আদালত। রেখা নামের এক গৃহবধূ মা হতে চান। কিন্তু যাবজ্জীবন সাজা খাটছেন তার স্বামী নন্দলাল। এ অবস্থায় মাতৃত্বের অধিকার চেয়ে যোধপুর হাইকোর্টে আবেদন করেন ওই নারী। সেই আবেদনে সাড়া দিয়ে ১৫ দিনের জন্য তার স্বামীকে প্যারোলে মুক্তি দিয়েছেন উচ্চ আদালত। রেখার আবেদন, তিনি মা হতে চান। স্বামী জেলে থাকায় তা সম্ভব হচ্ছে না। একজন নারীর সন্তান ধারণ প্রাথমিক অধিকারের মধ্যে পড়ে। ওই নারীর দাবি যথাযথ বলে মনে করেন আদালতের ডিভিশন বেঞ্চের দুই বিচারপতি সন্দীপ মেহেতা এবং ফারজাদ আলি। তাঁরা আবেদনটি আমলে নিয়ে অবশেষে ১৫ দিনের জন্য ওই নারীর স্বামীকে প্যারোলে মুক্তি দেন। আদালত মনে করছেন, এটা তার অধিকার। দেশের আইন এ অধিকার থেকে কোনো নারীকে বঞ্চিত করতে পারে না। একটি খুনের মামলায় ওই নারীর স্বামী নন্দলালকে যাবজ্জীবন কারাদন্ড দেয় রাজস্থানের ভিলওয়াড়া আদালত। সম্প্রতি তার স্ত্রী রেখা যোধপুর হাইকোর্টের দ্বারস্থ হন।\nনেকবার আলী গেলেন ভোট দিতে। পোলিং অফিসার তাঁর হাতে অমোচনীয় কালি লাগালেন। তিনি অফিসারকে জিজ্ঞেস করলেন: -স্যার, এই কালি কি সাবান দিলে উঠে যাবে? – না। -তাহলে শ্যাম্পুতে তো যাবে? -না! তাতেও যাবে না। এটা সহজে মোছার নয়! এবার নেকবার আলী আরও একটু নরম গলায় জিজ্ঞেস করেন, ‘তাহলে এই কালির দাগ কবে যাবে, স্যার?’ এমন প্রশ্নের পর প্রশ্নে বিরক্ত পোলিং অফিসার এবার বললেন, ‘আগামী ভোট পর্যন্ত থাকবে এটা। এতে চলবে?’ নেকবার আলী এবার খুশিতে পোলিং অফিসারের হাত জড়িয়ে ধরলেন, ‘স্যার, দয়া করে আমারে এই কালি এক শিশি দেবার ব্যবস্থা করেন। নইলে কোন কোম্পানির কালি তার নামটা বলেন, প্লিজ!’ -পাগল নাকি! এই কালি দিয়ে করবেনটা কী আপনি? -স্যার, যত দামি কলপই দিই না কেন, চুলে ১৫ দিনের বেশি থাকে না। তাই এইবার এই কালিই লাগাব চুলে…পাঁচ বছরের জন্য নিশ্চিন্ত…।\nনিউমার্কেটের ব্যবসায়ী এবং ঢাকা কলেজের শিক্ষার্থীদের মধ্যে সংঘর্ষ হয়েছে। তুচ্ছ ঘটনা থেকেই সংঘাতের সূত্রপাত। সেই সংঘাত এতটাই প্রচন্ড হয়ে ওঠে যে রাস্তাঘাট বন্ধ হয়ে যায় এবং রাজধানীর আপামর নাগরিক ভীতসন্ত্রস্ত হয়ে পড়তে বাধ্য হয়। তাদের সংঘাত থেকে রক্ষা পায়নি রোগী বহনকারী অ্যাম্বুলেন্সও। দুই পক্ষই নানা দেশীয় অস্ত্রে সজ্জিত। কারও হাতে হকিস্টিক, কারও হাতে গাছের ডাল, কারও হাতে লাঠি বা আগুন লাগানোর সরঞ্জাম। অর্থাৎ, যতভাবে একজনকে মেরে শুইয়ে দেয়া যায়, তার সমস্ত উপকরণই দুই পক্ষের কাছে ছিল। আবার ককটেল বিস্ফোরণের খবরও পাওয়া যায়।\nসংঘর্ষে অংশগ্রহণকারী পক্ষগুলোর বাইরেও অনেক ‘কোলাটেরাল ড্যামেজ’ হয়। এতে অর্ধশতাধিক মানুষ আহত হয়ে চিকিৎসা নিয়েছেন। তবে হতাহতদের একটি বড় অংশই যে বিবদমান পক্ষগুলোর বাইরে, সেটি অনুমান করা যায়। সংবাদ সংগ্রহ করতে গিয়ে আহত হয়েছেন সাংবাদিকরাও। নির্দিষ্ট লক্ষ্যে তাঁদের পেটানোর প্রমাণও পাওয়া গেছে। আহতদের মধ্যে সাধারণ নাগরিকেরা যে ছিলেন তার অন্যতম উদাহরণ নাহিদ এবং মোরসালিন। নাহিদের বাবা সে কথাই বলেছেন। কিন্তু শেষ পর্যন্ত নাহিদের বাবাকে ছুটতে হলো হাসপাতালে, হাত পেতে নিতে হয়েছে ছেলের লাশ। আপাতভাবে মনেই হচ্ছে এ দুই পক্ষ আসলে অহং রক্ষার ‘লড়াই’য়েই শামিল হয়। শিক্ষার্থীদের যেমন অহংয়ে আঘাত লাগে, ঠিক তেমনটাই হয় ব্যবসায়ীদের ক্ষেত্রেও। আর সেই ‘মহান’ সংগ্রামে তারা বলি দিয়েছেন নাহিদ এবং মোরসালিনের প্রাণ।\nঢাকা কলেজ, ঢাকা বিশ^বিদ্যালয়ের শিক্ষার্থী ও নিউমার্কেট-নীলক্ষেত এলাকার ব্যবসায়ীদের মধ্যকার দ্বৈরথ দীর্ঘদিনের। এর মধ্যে যেমন ব্যবসায়ীদের খারাপ ব্যবহার ও কটূক্তি আছে, তেমনি আছে শিক্ষার্থীদের ‘স্টুডেন্ট পাওয়ার’ দেখানোর আকাংখা। এর বাইরে অর্থ লেনদেনের বিষয়টি তো আছেই। দুই পক্ষের কেউ কাউকে ছেড়ে কথা বলে না। দুই পক্ষের মধ্যেই নিজেদের ‘ক্ষমতা’ দেখানোর উদগ্র বাসনা ছিল এবং আছে। হয়তো আগামী দিনেও থাকবে। বিষয়টি এমন কখনোই নয় যে, শুধু ব্যবসায়ীরা মার খেয়ে যাচ্ছে, নির্যাতিত হচ্ছে। আবার শিক্ষার্থীরা আজীবন কটূক্তি শুনতে শুনতে হুট করে একদিন প্রতিবাদ-বিক্ষোভে উত্তাল হয়ে উঠেছেন, সেটিও সত্য বলে মেনে নেয়া কঠিন। এ ক্ষেত্রে দুই পক্ষেই আছে একে অপরকে ‘শিক্ষা দেয়ার’ মনোভাব। আর তাতে মূল প্রভাবক অহং। ব্যবসায়ীরা যেমন ওই এলাকাকে নিজেদের ভেবে প্রভাব খাটাতে চান,তেমনি শিক্ষার্থীরাও মনে করেন ওই এলাকার ‘অভিভাবক’ তাঁরাই। এবং এ কারণেই আইনকানুন, পুলিশ সব অগ্রাহ্য করে রাস্তা দখল করে মারামারিতে মত্ত হতে দু’পক্ষেরই বাধে না। তারা মনে করে, ‘সাধারণ নাগরিক’ এখানে কোনো বিষয়ই নয়। ওটি শুধু ‘জিম্মি’ করার বস্তু। আর জিম্মি যাদের করা হয়, তাদের প্রাণের কি কোনো মূল্য থাকে? মূল্য থাকে না বলেই নাহিদ এবং মোরসালিনেরা রাস্তায় মরে যান। কেউ কেউ প্রশ্ন তুলতেই পারেন ‘গন্ডগোল’ থাকলে বের হওয়ার দরকার কী? কিন্তু যে দেশে দ্রব্যমূল্য পাগলা ঘোড়ার গতিতে ঊর্ধ্বমুখী হয়, ন্যায্যমূল্যে পণ্য বাজারে না পেয়ে কিনতে হয় টিসিবির লাইনে রোদ-বৃষ্টিতে দাঁড়িয়ে। যে দেশে সরকারি কাজ করাতে ‘ঘুষ’ দিতে হয় মুক্তহস্তে, সে দেশের খেটে খাওয়া মানুষদের কি আদৌ তেমন প্রশ্নের মুখে ফেলা যায়? যাদের দিনের রোজগারেই ওই দিনটায় পেট ভরে, তাদের রাস্তায় নামতেই হয়। কারণ তাদের পেটে-ভাতে থাকার ন্যূনতম সুরক্ষা না দেন ব্যবসায়ীরা, না দেয় সরকারকাঠামো। নিউমার্কেট এলাকার সংঘর্ষের ঘটনার প্রেক্ষিতে নতুন করে যে বিষয়টি সবচেয়ে বেশি আলোচিত হচ্ছে তা হলো ক্রেতাদের সঙ্গে ওই এলাকার বিক্রেতাদের অসদাচরণ। সাধারণ ক্রেতাদের অভিযোগ, ওই এলাকার অধিকাংশ বিক্রেতার আচরণ শোভনীয় নয়। নারীদের উদ্দেশে আজেবাজে কথা বলে এবং প্রায়ই উদ্ধত আচরণ করে। ব্যবসায়ীরা যেহেতু সংঘবদ্ধ তাই বিক্রেতাদের এমন আচরণ সাধারণ ক্রেতাদের নীরবে সহ্য করা ছাড়া আর কোনো উপায় থাকে না। এ নিয়ে গণমাধ্যমেও প্রকাশিত হয়েছে বিক্রেতাদের অশোভন আচরণের একাধিক কাহিনি। এক প্রতিবেদনে বলা হয়, দেশের একটি বেসরকারি প্রতিষ্ঠানে উচ্চপদে কর্মরত এক ব্যক্তি স্ত্রীসহ নিউমার্কেটে যান কেনাকাটার উদ্দেশ্যে। একটি দোকানে গিয়ে পণ্য দেখতে থাকেন। একটি পণ্য পছন্দ হওয়ায় কিনবেন কি কিনবেন না তা ভাবতে থাকেন ওই দম্পতি। এমন সময় দোকানের বিক্রেতা আপত্তিকর কথা বলতে থাকে। একসময় বিক্রেতা ক্রেতা দম্পতিকে উদ্দেশ করে বলে, ‘এখানে কেনাকাটা করার মতো টাকা আছে? যান, ফুটপাথে যান।’ এ কথা শোনার পর আপত্তি জানান ওই দম্পতি। একসময় কথা কাটাকাটি শুরু হয়। ঠিক তখনই সেই বিক্রেতার পক্ষে আশপাশের আরও দোকানিরা জড়ো হয়। কিন্তু আগন্তুক ক্রেতা দম্পতিকে কয়েকজন চিনতে পারায় ঘটনাটির সমাধান হয়ে যায়। অপর একটি ঘটনা সম্পর্কে নাম প্রকাশে অনিচ্ছুক ঢাকা বিশ^বিদ্যালয়ের শামসুন্নাহার হলের এক আবাসিক ছাত্রী জানান, তিনি রোজার আগে কেনাকাটার জন্য যান। তার কিছু পছন্দ না হওয়ায় বিক্রেতা উল্টাপাল্টা বলা শুরু করে। কাপড় দিয়ে তার শরীরে স্পর্শ করে। তিনি প্রতিবাদ করলে তারা জঘন্য ভাষায় কথা বলা শুরু করে। এক পর্যায়ে তিনি চিৎকার শুরু করেন। এর পরপরই আশপাশের দোকানের লোকজন এসে তাকে নানাভাবে গালাগাল করে। এরপর তিনি এক মুরুব্বির সহায়তায় বের হয়ে আসেন। মুনশি মুহাম্মদ আরমান গত বছর শীতের সময় হুডি কিনতে গিয়ে হয়রানির শিকার হয়েছিলেন। ওই গল্প বিস্তারিত না-ই বা বললাম। পণ্য পছন্দ না হলে অন্য দোকানে যেতে চাইলে ঝামেলা শুরু হয়। শেষমেশ দোকানি রেগে গিয়ে বলে- ‘এখন বিদায় হ, না হয় খবর আছে।’ আরমান কাছে গিয়ে বললেন, ‘না হয় কী করবি শুনি?’ সেকেন্ডের মধ্যে আশপাশের চার-পাঁচ দোকান থেকে কতিপয় দোকানি এসে বলে, ‘ওই মিয়া, কী হইছে! জোর গলায় কথা বলেন ক্যান? এইটা নিউমার্কেট। কথা আস্তে। না হয়…।’ এটি শোনার পর তিনি নির্বাক হয়ে স্থান ত্যাগ করেন। সামাজিক যোগাযোগমাধ্যমে সুমন নূরের একটি স্ট্যাটাস ভাইরাল হয়েছে। একটি শার্ট কিনতে গিয়ে ক্রেতার যে হাল হয়েছিল, তা সত্যিই চিন্তার ও লজ্জার। এক হাজার ৮শত টাকা দাম চাওয়া একটি শার্ট ৪‘শ টাকায় কিনতে পারলেও যে মানষিক পরিক্ষার ভেতর দিয়ে তাকে যেতে হয়েছে, তা কেবল নিউমার্কেট বলেই সম্ভব।\nআদালতে গিয়ে বিচারপ্রার্থীদের নানা রকম হয়রানির শিকার হতে হয় বলে প্রায়ই অভিযোগ শোনা যায়। এটা শুধু নিম্ন আদালতে নয়, উচ্চ আদালতেও এ সমস্যা আছে। এমনিতেই ন্যায়বিচার পাওয়া আমাদের দেশে সাধারণ মানুষের জন্য একেবারেই সহজ নয়। আইন ও বিচারব্যবস্থার জটিলতা ও দীর্ঘসূত্রতার কারণে বিচারপ্রার্থীদের দুর্ভোগ পোহাতে হয়, কখনো কখনো ন্যায়বিচার থেকেই বঞ্চিত হতে হয়। অর্থ ও প্রভাব-প্রতিপত্তির জোর না থাকলে সুবিচারের সোনার হরিণ করায়ত্ত করা যায় না বলে সাধারণ মানুষের বিশ^াস। সম্প্রতি এক অনুষ্ঠানে সুপ্রিম কোর্টের সব কর্মকর্তা-কর্মচারীদের উদ্দেশে প্রধান বিচারপতি হাসান ফয়েজ সিদ্দিকী যে বক্তব্য দিয়েছেন, তাতেও এটা স্পষ্ট যে আদালতে সবকিছু ঠিকঠাকমতো চলছে না। তিনি দ্ব্যর্থহীন কণ্ঠে জানিয়েছেন, পবিত্র আদালত যেহেতু দেশের মানুষের সর্বশেষ আশ্রয়স্থল, সেহেতু আদালতে কোনো ধরনের দুর্নীতি ও অনিয়মের ন্যূনতম উপস্থিতি বরদাশত করা হবে না। সুপ্রিম কোর্টের সব শাখার অস্বচ্ছতা, অনিয়ম, অলসতা ও অযোগ্যতা নির্মূল করতে যেকোনো পদক্ষেপ নিতে তিনি কোনো কুণ্ঠাবোধ করবেন না। কোনো ধরনের দুর্নীতি, অনিয়ম দেখা গেলে সঙ্গে সঙ্গে কঠোর ব্যবস্থা নেয়া হবে। সর্বশেষ আশ্রয়স্থলের প্রতি মানুষের আস্থায় যে ফাটল ধরেছে, সেটা বুঝতে পেরে এবং আদালত অঙ্গনে দুর্নীতি-অনিয়মের অস্তিত্ব টের পেয়েই হয়তো প্রধান বিচারপতি অমন হুঁশিয়ারি উচ্চারণ করেছেন। আদালতসংশ্লিষ্ট সবাইকে স্মরণ করিয়ে দিয়ে তিনি বলেছেন, আদালত প্রাঙ্গণে সমাগত বিচারপ্রার্থী সাধারণ মানুষের ট্যাক্সের পয়সায় বিচারক ও কর্মকর্তা-কর্মচারীদের বেতনের সংস্থান হচ্ছে। তাই তিনি অনুরোধ করেছেন সবাইকে অসহায় বিচারপ্রার্থীদের সঙ্গে ন্যায্য আচরণ করতে, তাদের সমস্যা সমাধানে আন্তরিক হতে। সবার প্রতি সম-আচরণ, সবাইকে আপন করে নিয়ে টিম হিসেবে কাজ করা, ইতিবাচক ব্যবহারে অভ্যস্ত হওয়া, ক্ষমতার অপব্যবহার না করা, সময়মতো অফিসে আসা, অধীন কর্মকর্তা-কর্মচারীদের অনুপ্রেরণা দিয়ে দ্রুত কাজ শেষ করা এবং অন্যদের কাজ শেখানোর মানসিকতা লালনের ওপর গুরুত্ব আরোপ করেন প্রধান বিচারপতি। অদক্ষ ও চাটুকারদের মাধ্যমে সুদক্ষ প্রশাসন পরিচালনা কিংবা যথাযথ মানে সেবাদান নিশ্চিত করা একদমই সম্ভব নয় বলে মন্তব্য করে তিনি সুপ্রিম কোর্টের বিভিন্ন শাখায় মেধা, যোগ্যতা ও দক্ষতার ভিত্তিতে পদায়ন করা হবে বলে আশ^াসও দিয়েছেন। তিনি বলেছেন, যিনি যে কাজের জন্য উপযুক্ত, তাঁকে সেই পদে পদায়ন করা হবে। অদক্ষ ও চাটুকারদের মাধ্যমে সুদক্ষ প্রশাসন পরিচালনা কিংবা যথাযথ মানের সেবাদান নিশ্চিত করা একদমই সম্ভব নয়। সমস্যা যখন চিহ্নিত করা যায়, তখন সমাধানের পথও খুঁজে পাওয়া কঠিন হয় না। রোগ নির্ণয় না করে চিকিৎসা করলে আরোগ্য লাভের চেয়ে ভোগান্তি বেশি হওয়ার আশঙ্কা থাকে। প্রধান বিচারপতি যেসব কথা বলেছেন, সেসব আন্তরিকতার সঙ্গে বাস্তবায়ন হয় কি না, সেটাই এখন দেখার বিষয়।\nলেখক : এম এ কবীর, ফ্রিল্যান্স সাংবাদিক, কলামিস্ট ও সভাপতি, ঝিনাইদহ জেলা রিপোর্টার্স ইউনিটি, ঝিনাইদহ।\nঈদুল ফিতর : ইসলামী সংস্কৃতির গুরুত্বপূর্ণ অনুষঙ্গ — এম এ কবীর (সাংবাদিক)\nআমরা একটা ভয়াল ভবিষ্যতের দিকে এগিয়ে যাচ্ছি…..এম এ কবীর (সাংবাদিক)\nপরিস্থিতি বুঝেই মুখ খুলতে হয় —এম এ কবীর (সাংবাদিক)\nTotal Visit : 232509\nTotal Hits : 1651550


ফ্যাশন রাজকুমারী – ঠকাই&টাট্টু – অ্যান্ড্রয়েড চিটস টিপস\nফ্যাশন রাজকুমারী – ঠকাই&টাট্টু\nআপনি কি নাচের ফ্লোরে বিভিন্ন পোশাকে সুন্দরভাবে নাচতে চান এবং দর্শকদের তারকা হয়ে উঠতে চান? আপনি কি সুন্দর মুহূর্ত রেকর্ড করতে চান এবং লক্ষ লক্ষ থাম্বস আপ পেতে মাই টুইআইটারে পোস্ট করতে চান? এখন আপনি যা চান তা অর্জন করা যেতে পারে!\nআপনি যে কোনো উপায়ে মেয়ে সাজতে পারেন! তার চামড়া সহ, পোশাক, পটভূমি, ইত্যাদি. কল্পনা করুন যে আপনি একজন ফটোগ্রাফার, আপনার মডেল নিখুঁত চেহারা দিন, এবং একটি সুন্দর শৈল্পিক ছবি তুলুন! আমাদের খেলায়, আমরা আপনার মডেল সাজানোর জন্য আইটেমগুলির একাধিক নির্বাচন প্রস্তুত করেছি! মাথা থেকে পায়ের আঙ্গুল, গয়না থেকে ব্যাগ, আপনি আপনার পছন্দ মত সবকিছু মিশ্রিত করতে পারেন, এবং আপনি বিভিন্ন থিমযুক্ত স্যুটও পরতে পারেন যা আমরা আপনার জন্য প্রস্তুত করেছি, যেমন ম্যাজিক একাডেমির জাদুকরী, স্নো কুইন এবং প্রিন্সেস রোজ!\nতোমার মেয়েকে সাজানোর পর, আপনি তার সুন্দর পোশাকের একটি ছবি তুলতে পারেন এবং থাম্বস আপ পেতে এটি মাই টুইইটারে পাঠাতে পারেন! থাম্বস আপ জমা করা যেতে পারে এবং আপনি এটি ব্যবহার করতে পারেন আপনার পছন্দের কিছু আইটেম বিনামূল্যে কিনতে!\nডান্সিং ফ্লোরে চমৎকার স্যুটের সেট বেছে নিন, তারপর নাচের ধাপগুলির একটি সেট বেছে নিন, পর্দায় আলতো চাপুন, নাচের মেঝে কেন্দ্রে তার চকমক করা যাক! মনে রাখবেন নাচের মাধ্যমে অর্জিত থাম্বস আপ আইটেম কেনার জন্যও ব্যবহার করা যেতে পারে!\n◾ চুলের স্টাইলগুলির যে কোনও সমন্বয়, হাজার হাজার কাপড়, ইত্যাদি.\n◾বিভিন্ন থিম স্যুট আপনার বিভিন্ন স্বপ্নকে উপলব্ধি করে!\n◾নৃত্য ফাংশন, সোশ্যাল মিডিয়া ফাংশন!\n◾এইচডি ছবির গুণমান, সূক্ষ্ম বিশেষ প্রভাব, এবং বাস্তবসম্মত গেমিং অভিজ্ঞতা!\nগেমটি এখনই ডাউনলোড করুন, এবং সঙ্গে সঙ্গে নায়িকা হয়ে যান!\nবিভাগ: চিট এবং হ্যাক বা টিপস ট্যাগ: চিটস্যাক, Fashion, Princess\n← সলিটায়ার ট্রিপিকস মেকওভার – ঠকাই&টাট্টু EspritBoom – ঠকাই&টাট্টু →


Page 17 : নীলাঞ্জন হাজরা Blog Post - Eisamay Blog\nমুসাফির এ মন ৫০\nDecember 15, 2016, 2:07 pm IST নীলাঞ্জন হাজরা in নীল-কণ্ঠ | জীবনযাপন\nপাকিস্তান – ছবিতে, কথায় শেষ রাতে সেই কবি আমার পাকিস্তান ভ্রমণের কথা৷ ‘বিশ্বের সব থেকে বিপজ্জনক শহর’৷ ভোর সারে চাড়টে৷ আকাশ অন্ধকার৷ আমি করাচির রাস্তায়৷ বিশ্ব যখন নিদ্রা মগন, গগন অন্ধকার৷ আক্ষরিক অর্থেই৷ আমার সাংবাদিক…\nদেশদ্রোহী JNU, উচ্ছৃঙ্খল JNU! তোমায় কুর্নিশ kolkata women cricket music theatre society নারী মাত্রেই অপ্সরা আর পুরুষ মাত্রেই ধ্যানমগ্ন ঋষি life- life travel কলকাতার দুর্গাপুজো: (সাবর্ণ) রায়চৌধুরীবাড়ি, বড়িশা ১ books love experience bollywood football literature যা হারিয়ে যায়... memories দেশদ্রোহী JNU, উচ্ছৃঙ্খল JNU! তোমায় কুর্নিশ history pujo nostalgia food


বছরে বিদেশ যাচ্ছে ৬০ হাজার শিক্ষার্থী\n১৬ অক্টোবর ২০১৯, ১১:৩৫\nবিদেশে পড়তে যাওয়া বাংলাদেশী শিক্ষার্থীর সংখ্যা গত ১২ বছরে বেড়ে হয়েছে প্রায় চার গুণ। ইউনেস্কোর ইনস্টিটিউট ফর স্ট্যাটিস্টিকসের (ইউআইএস) তথ্য বলছে, ২০০৫ সালে বিভিন্ন দেশের শিক্ষাপ্রতিষ্ঠানে ভর্তি হয়েছিলেন ১৫ হাজার বাংলাদেশী শিক্ষার্থী। ২০১৭ সালে এ সংখ্যা বেড়ে দাঁড়ায় ৫৬ হাজারে। ব্রিটিশ কাউন্সিলের মতো প্রতিষ্ঠান যেখানে অদূর ভবিষ্যতে বৈশ্বিকভাবে আন্তর্জাতিক শিক্ষার্থীর সংখ্যা কমার সম্ভাবনা দেখছে, সেখানে বাংলাদেশসহ কিছু দেশ থেকে আন্তর্জাতিক শিক্ষার্থীর এ প্রবাহ আগামী বছরগুলোয় আরো বাড়বে বলে মনে করা হচ্ছে।\nবাংলাদেশের শিক্ষার্থীদের এ বিদেশমুখিতার কারণগুলোর মধ্যে অন্যতম হলো কলেজ পর্যায়ে শিক্ষার্থীর প্রাচুর্য, দেশে উচ্চশিক্ষার অপ্রতুল সুযোগ এবং একই সঙ্গে দেশের বাইরে পড়ার খরচ জোগাতে সক্ষম মধ্যবিত্ত শ্রেণীর উন্মেষ। বিশেষ করে ঢাকা ও চট্টগ্রামে এ শ্রেণীর বিকাশ লক্ষ করার মতো। দ্য বোস্টন কনসাল্টিং গ্রুপের অনুমান, বাংলাদেশে মধ্যবিত্ত ও বিত্তবান শ্রেণীর মানুষ বছরে ১০ শতাংশেরও বেশি হারে বাড়ছে। ফলে এ শ্রেণীর মানুষের সংখ্যা ২০২৫ সাল নাগাদ ৩ কোটি ৪০ লাখে পৌঁছবে, ২০১৫ সালে যেখানে সংখ্যাটি ছিল ১ কোটি ২০ লাখ।\nনিম্ন জীবনমান, দুর্বল শিক্ষা ব্যবস্থার পাশাপাশি কর্মসংস্থানের অনিশ্চয়তাও বাংলাদেশী শিক্ষার্থীদের বিদেশমুখী করছে। বিদেশে পড়তে যাওয়া এসব তরুণের অধিকাংশই ধনী পরিবারের। আর তাদের পড়াশোনার মাধ্যম ইংরেজি, যাদের অনেকেই পাঠ শেষে আর দেশে ফেরেন না।\nতবে বিশেষজ্ঞরা বলছেন, বর্তমান প্রেক্ষাপটে অনেকেই দুর্নীতির মাধ্যমে অবৈধ আয় করছেন। এ আয় তাদের সন্তানদের শিক্ষার উদ্দেশ্যে বহির্গমনে উৎসাহিত করছে। অবৈধ পন্থায় উপার্জিত আয়ে তারা সন্তানদের বিদেশে পড়াচ্ছেন।\nবিশ্ববিদ্যালয় মঞ্জুরী কমিশনের (ইউজিসি) সাবেক চেয়ারম্যান অধ্যাপক আবদুল মান্নান বলেন, অনেকে কালো টাকা পাচার করার জন্যও সন্তানদের বিদেশের শিক্ষাপ্রতিষ্ঠানে ভর্তি করাচ্ছেন। দুর্নীতিবাজ অভিভাবকরা দেশ থেকে টাকা পাচার করে সন্তানদের বিদেশে প্রতিষ্ঠিত করছেন। পাশাপাশি দেশের শিক্ষাপ্রতিষ্ঠানগুলোরও বড় ধরনের দুর্বলতা আছে। গত দুই দশকে দেশে অনেক উচ্চশিক্ষা প্রতিষ্ঠান গড়ে উঠেছে সত্য, কিন্তু মানসম্মত প্রতিষ্ঠান তৈরি হয়নি। এ কারণেও অনেকে বিদেশমুখী হচ্ছেন। তবে বিদেশী ডিগ্রি মানেই যে ভালো, এমন নয়। উচ্চশিক্ষার নামে নামসর্বস্ব কোনো শিক্ষাপ্রতিষ্ঠান থেকে ডিগ্রি নিয়ে এলে কোনো উপকার হবে না, বরং ডিগ্রির পাশাপাশি উদ্ভাবনী জ্ঞান আহরণকেই বেশি গুরুত্ব দেয়া উচিত।\nএ শতকের শুরুতে আন্তর্জাতিক ডিগ্রিপ্রত্যাশী বাংলাদেশী শিক্ষার্থীদের বেশির ভাগেরই গন্তব্য ছিল যুক্তরাষ্ট্র, যুক্তরাজ্য, অস্ট্রেলিয়া ও প্রতিবেশী ভারত। তবে সাম্প্রতিক বছরগুলোয় মালয়েশিয়াও তাদের পছন্দের গন্তব্য হয়ে উঠেছে।\nইউনেস্কোর তথ্য অনুযায়ী, বিদেশে ডিগ্রি নিতে যাওয়া বাংলাদেশী শিক্ষার্থীদের ৫০ শতাংশের বর্তমান গন্তব্য মালয়েশিয়া। সাত বছরের ব্যবধানে মালয়েশিয়ায় বাংলাদেশী শিক্ষার্থী বেড়েছে ১৫০০ শতাংশ। ২০১০ সালে যেখানে মালয়েশিয়াগামী শিক্ষার্থীর সংখ্যা ছিল ১ হাজার ৭২২, ২০১৭ সালে তা বেড়ে দাঁড়িয়েছে ২৮ হাজার ৪৫৬ জনে। বাংলাদেশী শিক্ষার্থীদের কাছে মালয়েশিয়া আকর্ষণীয় গন্তব্য হয়ে ওঠার অন্যতম কারণ এর মুসলিম সংখ্যাগরিষ্ঠতা ও বহুসংস্কৃতির সহাবস্থান। তাছাড়া দেশটিতে শিক্ষা ব্যয়ও তুলনামূলক কম। পাশাপাশি আন্তর্জাতিক শিক্ষার্থীরা সেখানে খণ্ডকালীন চাকরির সুযোগ পান। এখানে পাঠদানের মাধ্যম ইংরেজি এবং একই সঙ্গে এখানে যুক্তরাষ্ট্র, যুক্তরাজ্য ও অস্ট্রেলিয়ার বিভিন্ন বিশ্ববিদ্যালয়ের শাখা ক্যাম্পাস রয়েছে। রয়েছে বাংলাদেশী কমিউনিটি ও প্রবাসী শ্রমিকও। তবে দুর্ভাগ্যবশত মালয়েশিয়ায় পড়তে যেতে আগ্রহী অনেক শিক্ষার্থীই প্রতারণা ও পাচারের শিকার হন। পাশাপাশি তারা প্রতারক এজেন্সির খপ্পরে পড়েন। ২০১৭ সালে সিঙ্গাপুরের সংবাদমাধ্যমে খবর প্রকাশিত হয়, কয়েক হাজার বাংলাদেশী মালয়েশিয়ার ভুয়া বিশ্ববিদ্যালয়ে ভর্তি হয়ে প্রতারিত হন। পরে তারা সেখানে অবৈধ শ্রমিক হিসেবে অবস্থান করেন।\nএদিকে সংখ্যার দিক থেকে যুক্তরাষ্ট্রে পড়তে যাওয়া বিদেশী শিক্ষার্থীদের মধ্যে বাংলাদেশীদের অবস্থান শীর্ষ ২৫-এ। ২০১৭ সালে দেশটির বিভিন্ন শিক্ষাপ্রতিষ্ঠানে ভর্তি হন ৬ হাজার ৪৯২ শিক্ষার্থী। এছাড়া ওই সময়ে অস্ট্রেলিয়ায় ৮ হাজার ৯৮৬, যুক্তরাজ্যে ৩ হাজার ১১৬ ও কানাডায় ২ হাজার ২৮ শিক্ষার্থী বাংলাদেশ থেকে পড়তে যান।\nযুক্তরাষ্ট্রের উচ্চশিক্ষা প্রতিষ্ঠানগুলোয় কতসংখ্যক বিদেশী শিক্ষার্থী পড়ছেন বা কতসংখ্যক মার্কিন শিক্ষার্থী অন্য দেশের শিক্ষাপ্রতিষ্ঠানে অধ্যয়ন করছেন, তার হালনাগাদ তথ্য দেয় ইনস্টিটিউট অব ইন্টারন্যাশনাল এডুকেশনের ওপেন ডোরস ডাটা। ওপেন ডোরসের তথ্য অনুযায়ী, ২০১৭-১৮ শিক্ষাবর্ষে যুক্তরাষ্ট্রে সর্বস্তরের বাংলাদেশী শিক্ষার্থী ছিলেন ৭ হাজার ৪৯৬ জন, যা ২০১৬-১৭ শিক্ষাবর্ষের চেয়ে ৪ দশমিক ৯ শতাংশ বেশি। আর ২০১২-১৩ শিক্ষাবর্ষের তুলনায় এ সংখ্যা প্রায় দ্বিগুণ। এসব শিক্ষার্থীর মধ্যে গ্র্যাজুয়েট প্রোগ্রামে অংশ নেয় ৬২ ও আন্ডারগ্র্যাজুয়েট পর্যায়ে ২৪ শতাংশ।\nসামাজিক ও অর্থনৈতিক কারণে বিদেশগামী শিক্ষার্থীর সংখ্যা বাড়ছে বলে মনে করেন অর্থনীতিবিদ ড. মইনুল ইসলাম। চট্টগ্রাম বিশ্ববিদ্যালয়ের অর্থনীতি বিভাগের সাবেক এ অধ্যাপক বলেন, দেশে উচ্চবিত্ত ও উচ্চমধ্যবিত্ত মানুষের সংখ্যা বাড়ছে। এ শ্রেণীর অভিভাবকরা তাদের সন্তানদের দেশে পড়াশোনা করাতে চাইছেন না। ফলে উচ্চবিত্ত পরিবারের সন্তানদের একটি বড় অংশ পড়াশোনার জন্য বিদেশে চলে যাচ্ছে। বিপুলসংখ্যক শিক্ষার্থীর বিদেশযাত্রায় দেশের উন্নয়ন হচ্ছে, এমনটা বলা যাবে না। কারণ এ শিক্ষার্থীদের ক্ষুদ্র অংশই ডিগ্রি নিয়ে দেশে ফিরে আসছে। এটি একধরনের মেধা পাচার। দেশে ভালো কর্মসংস্থান নেই। আবার শিক্ষার্থীরা দেশে ফেরত আসার তাগিদও অনুভব করছেন না।\n২০২১ সাল পর্যন্ত অনলাইনে ক্লাস নেবে কেমব্রিজ বিশ্ববিদ্যালয়\nঢাবি ক্যাম্পাসে গাছ কাটায় দুই ছাত্রীর অন্যরকম প্রতিবাদ\n২০২১ পর্যন্ত অফলাইনে কোন ক্লাস রাখেনি ক্যামব্রিজ\nঢাবির ব্যবসায় শিক্ষা অনুষদের ভারপ্রাপ্ত ডিন অধ্যাপক আব্দুল মঈন\nবিশ্ববিদ্যালয়গুলোর নতুন নাম ‘বিসিএস বিশ্ববিদ্যালয়’ রাখা উচিত\nসব বিশ্ববিদ্যালয়কে অনলাইনে আনতে নীতিমালা হচ্ছে\nপাবলিকের আট লাখ শিক্ষার্থীর ভাগ্যে কী আছে?\nরাজশাহী বিশ্ববিদ্যালয়ের ভিসি, প্রো-ভিসিসহ ৪ জনকে আইনি নোটিশ\nসময়টা পরিবারের সঙ্গে উপভোগ করছি, তবে উঁকি দেয় অজানা আতঙ্ক